    Èmi ni Ìgbéraga-ìbànújẹ́, ọmọ ìmọ́lẹ́ òun òkùnkùn, ti ń gbé ìpàdé ayé òun ọ̀run. Bàbá ni Ìmọ́lẹ̀ jẹ́ fún mi ṣùgbọ́n ìyá mi ni òkùnkùn. Ìyá mi ni mo jọ, n kò sì fi ibi kan jọ bàbá mi ni o sì mú u lójú ogun, lákòókò tí ìjà dé láàrin àwọn ara òde ọ̀run àti Èṣù, tí Èṣì dúrò gẹ́gẹ́ bí olórí ogun láti da ojú ìjà kọ Ọlọ́run ọba. Bàbá mi ń jà fún Olódùmarè, ṣùgbọ́n ìyá mi ni ìyálóde ti ń wa oúnjẹ fún àwọn ọmọ ogun Èṣù lákòóòkò ìjà náà. Ìjà náà pọ̀ gidigidi ṣùgbọ́n àsẹ̀yìnwá àsẹ̀yìnbọ̀, Olódùmarè ṣẹ́gun, èyi ló sì mú kí a lé Èṣù kúrò ní òde ọ̀rùn tí o fi di pé o ń gbé ọ̀run Àpáàdì di òní olónìí. Ní ọdún kẹẹdọ́gbọ̀n tí wọ́n bí mi ni mo fẹ́ wúndíá kan láti ìlú ìyá mi, òun ni ó sì dúró tì mi yìí, Ahọ́ndiwúrà ni orúkọ rẹ̀ ń jẹ́, òun sì ni àkọ́bí ọmọ tí Àjàkálẹ̀- àrùn bí fún Ikú ní ìlú ìyá mi.
    Emi ni Igberaga-ibanuje, omo imole oun okunkun, ti n gbe ipade aye oun orun. Baba ni Imole je fun mi sugbon iya mi ni okunkun. Iya mi ni mo jo, n ko si fi ibi kan jo baba mi ni o si mu u loju ogun, lakooko ti ija de laarin awon ara ode orun ati Esu, ti Esi duro gege bi olori ogun lati da oju ija ko Olorun oba. Baba mi n ja fun Olodumare, sugbon iya mi ni iyalode ti n wa ounje fun awon omo ogun Esu lakoooko ija naa. Ija naa po gidigidi sugbon aseyinwa aseyinbo, Olodumare segun, eyi lo si mu ki a le Esu kuro ni ode orun ti o fi di pe o n gbe orun Apaadi di oni olonii. Ni odun keedogbon ti won bi mi ni mo fe wundia kan lati ilu iya mi, oun ni o si duro ti mi yii, Ahondiwura ni oruko re n je, oun si ni akobi omo ti Ajakale- arun bi fun Iku ni ilu iya mi.